4 फिर मय न स्वर्गदूत सी अऊर एक आवाज सुन्यो,
तुम ओको पापों म भागी मत बनो,
अऊर ओकी सजा म खुद सहभागी मत बनो।
5 कहालीकि ओको पापों को ढेर स्वर्ग तक पहुंच गयो हय,
अऊर ओको अपराध को काम परमेश्वर ख याद आयो हंय।
6 तुम भी ओको संग वसोच व्यवहार करो; जसो ओन तुम्हरो संग करयो, ओको बदला दुगुना ओको संग करो। तुम्हरो लायी जो कटोरा म ओन मदिरा मिलायी वसोच ओको संग दुगुनी मिलावों।
8 यो वजह एकच दिन म ओको पर विपत्तिया आय पड़ेंन,
मतलब मृत्यु, अऊर शोक, अऊर अकाल;
अऊर वा आगी सी भस्म कर दी जायेंन,
15 हि व्यापारी जो इन चिजे को व्यापार करतो हुयो धनवान भय गयो होतो, हि ओको संग ओकी तकलीफ म सहभागी होन को डर को वजह दूरच खड़ो होयेंन, अऊर हि रोयेंन अऊर विलाप करेंन, 16 अऊर कहेंन "हाय! हाय!" यो बड़ो नगर जो मलमल, अऊर जामुनी अऊर लाल रंग को कपड़ा पहिन्यो होतो, अऊर सोना अऊर रत्नों अऊर मोतियों सी सज्यो हुयो होतो।
17 अऊर घड़ी भर म ओकी पूरी सम्पत्ति मिट गयी। हर एक माझी अऊर यात्री अऊर मल्लाह, अऊर जितनो समुन्दर म व्यापार करय हंय, सब दूर खड़ो भयो, 18 अऊर ओको जरन को धुवा देखतो हुयो पुकार क कहेंन, "कौन सो नगर यो बड़ो नगर को जसो बन्यो हय?" 19 अऊर अपनो अपनो मुंडी पर धूल डालेंन, अऊर रोवतो हुयो अऊर विलाप करतो हुयो कहेंन, महानगर हाय! हाय! यो कितनो भयावह अऊर भयानक हय जेकी सम्पत्ति को द्वारा समुन्दर को सब जहाज वालो धनी भय गयो होतो, घड़ी भर म ओको सब कुछ उजड़ गयो।
20 हे स्वर्ग, अऊर हे परमेश्वर को लोगों, अऊर प्रेरितों, अऊर भविष्यवक्तावों, ओको विनाश पर खुशी मनावो, कहालीकि परमेश्वर न ओख ठीक वसोच दोष दियो हय जसो ऊ दण्ड ओन तुम्ख दियो होतो!
